
Projekteerimistingimuste kinnitamine

(P. Kerese 2 mitteeluruumi M1 ilusalongiks rekonstrueerimine)
	1. ASJAOLUD JA MENETLUSE KÄIK


19.03.2014. a. OÜ Baccata, mille esindajana tegutseb FIE Ksenja Ahvlediani, taotles (taotlus nr 2674/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi P. Kerese 2 mitteeluruumi M1 ilusalongiks rekonstrueerimiseks. Hetkel on mitteeluruumi kasutamise otstarve kauplus.
	2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.


	3. OTSUS


Kinnitada projekteerimistingimused P. Kerese 2 mitteeluruumi M1 ilusalongiks rekonstrueerimiseks järgnevalt:

3.1 ÜLDANDMED

Ehitisregistri andmed: eluruumi nr M1 üldpind 81,5 m2, nimetus: kauplus (end. krt 11).
3.2 PROJEKTEERIMISE EESMÄRK

Projekti koostamise eesmärgiks on P. Kerese 2 mitteeluruumi M1 ilusalongiks rekonstrueerimine.
ÜLDNÕUDED
3.3.1
Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, Asjaõigusseadusest, Korteriomandiseadusest, Eesti Standardist EVS 811:2012 „Hoone ehitusprojekt”, Majandus- ja kommunikatsiooniministri 28.11.2002. a määrusest nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3 Vajalikud insener-tehnilised osad esitada Eesti Standartidega ettenähtud mahus.

3.3.4 Rekonstrueeritava hooneosa vaated esitada mõõtkavas 1:100. Vaadetel näidata projekteeritava ala piirid, vaadete tähistused, akende ja uste värvitoonid jne. 

3.3.5 Projekti koosseisus esitada situatsiooniskeem, avade täitmise plaan, avatäidete spetsifikatsioon, rekonstrueeritavate põrandate plaan ja lõiked, uute ja rekonstrueeritavate seinte spetsifikatsioon ja lõiked, siseruumide eksplikatsioon, evakuatsiooniskeem, rekonstrueeritava hooneosa püstlõige jne. 
3.3.6 Mitteeluruumi tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada mitteeluruumi kasutamise otstarve, selle kood ja kasulik pind. Kasutamise otstarve esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 

3.3.7
Eelneva ehitusprojekti joonised või inventeerimisjoonised, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.8
Esitada Arhitektuuri- ja Linnaplaneerimise Ametile kooskõlastamiseks “P. Kerese 2 mitteeluruumi M1 ilusalongiks rekonstrueerimise ehitusprojekt” vähemalt kahes identses komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED
3.4.1 Lubatud on uute siseseinte püstitamine. Keelatud on piirde- ja kandetarindite lammutamine. 
3.4.2 Hoone fassaadide muutmine (aknaavade kinnimüürimine, aknaavade osaline kinnimüürimine, välisviimistluse ja värvilahenduse muutmine) ei ole lubatud. 

3.4.3 Klaasimine: vastavalt Narva Linnavalitsuse kinnitatud korterelamu fassaadide klaasistamispassile. 

3.4.4 Sisetehnosüsteemide rekonstrueerimine: tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. 

3.4.5 Ühisomandis olevate ventilatsioonišahtide tarindite likvideerimine ning ventilatsioonilõõride rikkumine ei ole lubatud.

3.4.6 Kõrgendatud niiskusega ruumide projekteerimise puhul tagada pikaajaline kaitse niiskuse eest. Ventilatsioonilõõride puudumise puhul näha ette sundventilatsioon. 

3.4.7 Näha ette eluruumi varustamine suitsuanduritega.
3.6 KOOSKÕLASTUSED
3.6.1
Ida-Eesti Päästekeskus.
3.6.2

Narva Linnavalitsuse Arhitektuuri- ja Linnaplaneerimise Amet.
3.6.3

Kinnisasja kaasomanikud (kui rekonstrueerimine puudutab kinnisasja ühisomandisse kuuluvaid osasid, siis tuleb esitada kinnisasja kaasomanike enamuse otsus, kui sellele enamusele kuulub suurem osa ühises asjas (Ehitusseadus § 23 lõige 11, Asjaõigusseadus § 72). 
3.6.4
P. Kerese 2-M1 mitteeluruumi M1 omanikud.

3.6.5

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 01.04.2016 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

